**ხანდაზმულთა სოციალური დაცვის ძირითადი ღონისძიებები**

სოციალური დაცვის სახეები შეიძლება დავყოთ 2 ძირითად ჯგუფად: ფულადი გასაცემლები და არაფულადი სარგებელი.

1. **ფულადი გასაცემლები:**

* სახელმწიფო პენსია;
* საარსებო შემწეობა სიღარიბეში მცხოვრები ხანდაზმულებისთვი;ს
* მაღალმთიან დასახლებაში მცხოვრები ხანდაზმულებისათვის შეღავათები (პენსიაზე   
   ყოველთვიური დანამატი, სოციალურ პაკეტზე დანამატი, კომუნალური სუბსიდია);
* საყოფაცხოვრება სუბსიდია.

1. **არაფულადი სარგებელი:**

* ხანდაზმულთა საცხოვრისები (პანსიონატები და სათემო ორგანიზაციები);
* დამხმარე საშუალებებით უზრუნველყოფა   
  (სმენის აპარატები, ყავარჯები, ხელჯოხები, სავარძელ-ეტლები და სხვა);
* შინმოვლის თანადაფინანსება (თბილისსა და რამდენიმე მუნიციპალიტეტში);
* დღის ცენტრი;
* ომის მონაწილეთა რეაბილიტაცია.

ფულად გასაცემლებში წამყვანი ადგილი უჭირავს სახელმწიფო პენსიას, რომელიც არ არის დამოკიდებული საპენსიო სქემებში ადრინდელ შენატანებზე (კონტრიბუციაზე) ან სამუშაო სტაჟზე და ერთადერთი კრიტერიუმი საპენსიო ასაკის მიღწევაა - 65 წელი მამაკაცებისთვის და 60 წელი ქალებისთვის.

**სახელმწიფო პენსიის დანიშვნა შეუძლიათ:**

* საქართველოს მოქალაქეებს;
* საქართველოში სტატუსის მქონე მოქალაქეობის არმქონე პირებს;
* პენსიის დანიშვნის თაობაზე განცხადების შეტანის მომენტისათვის ბოლო 10 წლის განმავლობაში საქართველოს ტერიტორიაზე კანონიერ საფუძველზე მუდმივად მცხოვრებ უცხო ქვეყნის მოქალაქეებს;
* უცხო ქვეყნის მოქალაქეებს, რომელთაც მინიჭებული აქვთ საქართველოს მოქალაქეობა (ორმაგი მოქალაქეობის მქონე პირები).

საპენსიო ასაკის შესრულების შემდეგ, ასაკის საფუძვლით სახელმწიფო პენსიის დასანიშნად უნდა მიმართოთ სოციალური მომსახურების სააგენტოს ნებისმიერ ტერიტორიულ ორგანოს, მიუხედავად რეგისტრაციის ადგილისა.

***ხშირად დასმული კითხვები ასაკობრივი პენსიის დანიშვნასა და შეწყვეტასთან დაკავშირებით:***

* **რა თანხას შეადგენს სახელმწიფო პენსიის ოდენობა?**

ასაკით პენსიონერისათვის სახელმწიფო პენსიის ფულადი ოდენობა 2021 წლის პირველი იანვრიდან 70 წლამდე ასაკის პენსიონერებისათვის განისაზღვრება 240 ლარით, ხოლო 70 წლისა და მეტი ასაკის პენსიონერებისათვის - 275 ლარით.

* **რა დოკუმენტებია საჭირო სახელმწიფო პენსიის დასანიშნად?**

პენსიის დასანიშნად, სააგენტოს ტერიტორიულ ერთეულში უნდა წარადგინოთ პირადობის დამადასტურებელი დოკუმენტი (იმ შემთხვევაში, თუ პენსიის დასანიშნად პირის კანონიერი წარმომადგენელი მიმართავს სააგენტოს, დამატებით საჭიროა კანონიერი წარმომადგენლის პირადობისა და წარმომადგენლობის დამადასტურებელი დოკუმენტები).

***შენიშვნა:***

* უცხო ქვეყნის მოქალაქემ პენსიის დანიშვნისათვის სააგენტოში დამატებით უნდა წარადგინოს ცნობა იმის თაობაზე, რომ ის არ იღებს პენსიას მეორე ქვეყნიდან, რომლის მოქალაქედაც იგი ითვლება და, ასევე, სსიპ სახელმწიფო სერვისების განვითარების სააგენტოს მიერ გაცემული საინფორმაციო ბარათი, რომლითაც დასტურდება მისი საქართველოს ტერიტორიაზე ბოლო 10 წლის მანძილზე კანონიერად ცხოვრების ფაქტი.
* საქართველოში სტატუსის მქონე მოქალაქეობის არმქონე პირმა სააგენტოში დამატებით უნდა წარადგინოს სახელმწიფო სერვისების განვითარების სააგენტოს გადაწყვეტილება საქართველოში მოქალაქეობის არმქონე პირის სტატუსის დადგენის შესახებ.
* უცხო ქვეყნის მოქალაქემ, რომელსაც მინიჭებული აქვს საქართველოს მოქალაქეობა (ორმაგი მოქალაქე), დამატებით უნდა წარადგინოს ცნობა იმის შესახებ, რომ ის არ იღებს პენსიას მეორე ქვეყნიდან, რომლის მოქალაქედაც იგი ითვლება.
* **რა ვადაა საჭირო სახელმწიფო პენსიის დასანიშნად?**

თუ განცხადება პენსიის დანიშვნის შესახებ სააგენტოში წარდგენილია პენსიაზე უფლების წარმოშობის თვეში ან ამ საფუძვლის წარმოშობის შემდეგ (საპენსიო ასაკის დადგომის შემდეგ), პენსია ინიშნებაგანცხადებისა და ყველა საჭირო დოკუმენტის წარდგენის თვის მომდევნო თვის პირველი რიცხვიდან.

თუ განცხადება ყველა საჭირო დოკუმენტთან ერთად წარდგენილია პენსიაზე უფლების წარმოშობამდე (საპენსიო ასაკის დადგომამდე) არაუმეტეს 10 კალენდარული დღით ადრე, პენსია ინიშნება პენსიაზე უფლების წარმოშობის თვის მომდევნო თვის პირველი რიცხვიდან.

* **რა სახის შეზღუდვები არსებობს პენსიის მიღებაზე?**

თუ პირს ერთდროულად წარმოეშვა უფლება „სახელმწიფო პენსიის შესახებ" კანონით, „სახელმწიფო კომპენსაციისა და სახელმწიფო აკადემიური სტიპენდიის შესახებ" საქართველოს კანონითა და „სოციალური პაკეტის განსაზღვრის შესახებ" მთავრობის დადგენილებით გათვალისწინებულ სარგებლებზე, მას აქვს მხოლოდ ერთი კანონით მინიჭებული სარგებლის მოთხოვნის უფლება, მისივე არჩევით.

გამონაკლის წარმოადგენს „საქართველოს შეიარაღებული ძალების სამშვიდობო ოპერაციებში მონაწილეობის შესახებ" საქართველოს კანონით განსაზღვრული საერთაშორისო ოპერაციების ან სხვა სახის სამშვიდობო საქმიანობის განხორციელებისას გარდაცვლილ ან ამ მისიებში მიღებული ჯანმრთელობის დაზიანების გამო გარდაცვლილ საქართველოს თავდაცვის სამინისტროს მოსამსახურეთა ოჯახის წევრები და საქართველოს ტერიტორიული მთლიანობისათვის, თავისუფლებისა და დამოუკიდებლობისათვის, აგრეთვე 1998 წლის მაისისა და 2008 წლის აგვისტოს მოვლენების დროს დაღუპულთა ან მიღებული ჭრილობების შედეგად გარდაცვლილთა ოჯახის წევრები, რომლებიც იღებენ სახელმწიფო კომპენსაციას. ამ მოქალაქეებს აქვთ უფლება სახელმწიფო კომპენსაციასთან ერთად მიიღონ სახელმწიფო პენსია შესაბამისი ასაკის მიღწევის შემდგომ.

საქართველოს სახელმწიფოებრივი დამოუკიდებლობის აღდგენის აქტის მიღების დღის (1991 წლის 9 აპრილი) შემდეგ, ,,პოლიციის შესახებ" საქართველოს კანონის 50-ე მუხლის 1 1 პუნქტით და ,,საქართველოს სახელმწიფო უსაფრთხოების სამსახურის შესახებ" საქართველოს კანონის 41-ე მუხლის მე-10 პუნქტით გათვალისწინებულ შემთხვევებში სამსახურებრივი მოვალეობის შესრულებისას დაღუპულ ან მიღებული ჭრილობების შედეგად გარდაცვლილ საქართველოს შინაგან საქმეთა სამინისტროს და საქართველოს სახელმწიფო უსაფრთხოების სამსახურის მოსამსახურეთა ოჯახის წევრებს, გარდა ამ პუნქტის ,,ნ" ქვეპუნქტით გათვალისწინებული შემთხვევებისა.

,,სამოქალაქო უსაფრთხოების შესახებ" საქართველოს კანონის 66-ე მუხლის პირველი პუნქტით გათვალისწინებულ შემთხვევებში საქართველოს პრემიერ-მინისტრის უშუალო დაქვემდებარებაში არსებული სპეციალური დანიშნულების სახელმწიფო დაწესებულების - საგანგებო სიტუაციების მართვის სამსახურის სამსახურებრივი მოვალეობის შესრულებისას დაღუპული ან მიღებული დაზიანების შედეგად გარდაცვლილი მეხანძრე-მაშველის ოჯახის წევრებს.

***შენიშვნა:***

პენსიაზე უფლება არ წარმოიშობა და წარმოშობილი უფლება შეწყდება პირის მიერ საჯარო საქმიანობის განხორციელების პერიოდში.

* **რა არის პენსიის შეჩერებისა და განახლების საფუძველი?**

პენსია შეჩერდება ქვემოთ ჩამოთვლილთაგან ერთ-ერთი საფუძვლის წარმოშობის მომდევნო თვის პირველი რიცხვიდან:

* პენსიონერის მიერ პენსიის ზედიზედ 6 თვის განმავლობაში მიუღებლობისას, ანუ როდესაც არ ხდება მისი კუთვნილი საბანკო ანგარიშიდან თანხის გატანა ზედიზედ 6 თვის განმავლობაში;
* როდესაც საბანკო ანგარიშებიდან თანხები გაიცემა მინდობილობით და მინდობილობის გაცემიდან 1 წლის გასვლის შემდეგ არ მომხდარა მინდობილობის განახლება;
* როდესაც პირი ახორციელებს პენსიის დეპოზიტზე გადატანას და 1 წლის გასვლის შემდეგ პირადად, არ მიუმართავს პენსიის გამცემი საბანკო დაწესებულებისათვის შესაბამისი განცხადებით;
* პირის წინასწარ პატიმრობაში ყოფნისას.

პენსია განახლდება განახლების თაობაზე განცხადების წარდგენის თვის მომდევნო თვის პირველი რიცხვიდან და ანაზღაურდება მაქსიმუმ გასული 12 თვის მიუღებელი თანხა. გამონაკლისს წარმოადგენს შემთხვევა, როდესაც პირი წინასწარ პატიმრობაში იმყოფებოდა. ასეთ დროს, პირისათვის გამამართლებელი განაჩენის გამოტანისას, შეჩერებული პენსია განახლდება და ანაზღაურდება ყველა გასული თვის მიუღებელი თანხა.

* **რა არის პენსიის შეწყვეტის საფუძველი?**

პენსია შეწყდება ქვემოთ ჩამოთვლილთაგან ერთ-ერთი საფუძვლის წარმოშობის მომდევნო თვის პირველი რიცხვიდან:

* პირადი განცხადებით;
* პენსიონერის გარდაცვალებისას;
* საჯარო საქმიანობის განხორციელების პერიოდში. საჯარო სამსახურში ან საჯარო სამართლის იურიდიულ პირში (გარდა პოლიტიკური და რელიგიური ორგანიზაციებისა, ზოგადსაგანმანათლებლო, პროფესიული და უმაღლესი საგანმანათლებლო დაწესებულებებისა, სამეცნიერო-კვლევითი დაწესებულებებისა, საქართველოს მეცნიერებათა ეროვნული აკადემიისა, საქართველოს სოფლის მეურნეობის მეცნიერებათა აკადემიისა, მუზეუმებისა, ბიბლიოთეკებისა, სკოლა-პანსიონებისა, სკოლამდელი აღზრდის, სკოლისგარეშე და სააღმზრდელო საქმიანობის განმახორციელებელი დაწესებულებებისა) განხორციელებული შრომითი ანაზღაურებადი საქმიანობა.

**შენიშვნა:** საჯარო საქმიანობად არ მიიჩნევა საუბნო საარჩევნო კომისიაში განხორციელებული შრომითი ანაზღაურებადი საქმიანობა და საოლქო საარჩევნო კომისიის დროებითი წევრის მიერ განხორციელებული შრომითი ანაზღაურებადი საქმიანობა.

* სასამართლოს გამამტყუნებელი განაჩენის კანონიერ ძალაში შესვლისას, რომლითაც პირს შეეფარდა თავისუფლების აღკვეთის აღსრულება - პენსიის შეჩერების დღიდან;
* უცხო ქვეყნის მოქალაქისა და საქართველოში სტატუსის მქონე მოქალაქეობის არმქონე პირის საქართველოდან გაძევებისას;
* პირის საქართველოს მოქალაქეობიდან გასვლისას ან საქართველოს მოქალაქეობის დაკარგვისას;
* სახელმწიფო კომპენსაციის დანიშვნისას.

***შენიშვნა:***გამონაკლისს წარმოადგენს „საქართველოს შეიარაღებული ძალების სამშვიდობო ოპერაციებში მონაწილეობის შესახებ" საქართველოს კანონით განსაზღვრული საერთაშორისო ოპერაციების ან სხვა სახის სამშვიდობო საქმიანობის განხორციელებისას გარდაცვლილ ან ამ მისიებში მიღებული ჯანმრთელობის დაზიანების გამო გარდაცვლილ საქართველოს თავდაცვის სამინისტროს მოსამსახურეთა ოჯახის წევრები და საქართველოს ტერიტორიული მთლიანობისათვის, თავისუფლებისა და დამოუკიდებლობისათვის, აგრეთვე, 1998 წლის მაისისა და 2008 წლის აგვისტოს მოვლენების დროს დაღუპულთა ან მიღებული ჭრილობების შედეგად გარდაცვლილთა ოჯახის წევრები, რომლებიც იღებენ სახელმწიფო კომპენსაციას. ამ მოქალაქეებს აქვთ უფლება, სახელმწიფო კომპენსაციასთან ერთად, მიიღონ სახელმწიფო პენსია შესაბამისი ასაკის მიღწევის შემდგომ.

საქართველოს სახელმწიფოებრივი დამოუკიდებლობის აღდგენის აქტის მიღების დღის (1991 წლის 9 აპრილი) შემდეგ, ,,პოლიციის შესახებ" საქართველოს კანონის 50-ე მუხლის 1 1 პუნქტით და ,,საქართველოს სახელმწიფო უსაფრთხოების სამსახურის შესახებ" საქართველოს კანონის 41-ე მუხლის მე-10 პუნქტით გათვალისწინებულ შემთხვევებში სამსახურებრივი მოვალეობის შესრულებისას დაღუპულ ან მიღებული ჭრილობების შედეგად გარდაცვლილ საქართველოს შინაგან საქმეთა სამინისტროს და საქართველოს სახელმწიფო უსაფრთხოების სამსახურის მოსამსახურეთა ოჯახის წევრებს, გარდა ამ პუნქტის ,,ნ" ქვეპუნქტით გათვალისწინებული შემთხვევებისა.

,,სამოქალაქო უსაფრთხოების შესახებ" საქართველოს კანონის 66-ე მუხლის პირველი პუნქტით გათვალისწინებულ შემთხვევებში საქართველოს პრემიერ-მინისტრის უშუალო დაქვემდებარებაში არსებული სპეციალური დანიშნულების სახელმწიფო დაწესებულების - საგანგებო სიტუაციების მართვის სამსახურის სამსახურებრივი მოვალეობის შესრულებისას დაღუპული ან მიღებული დაზიანების შედეგად გარდაცვლილი მეხანძრე-მაშველის ოჯახის წევრებს.

* პენსიის შეჩერების დღიდან 3 წლის გასვლის შემდეგ;
* სხვა საფუძვლით, თუ იგი გამომდინარეობს საქართველოს კანონიდან ,,სახელმწიფო პენსიის შესახებ“.
* **სად მიიღებთ პენსიას?**

პენსიის მისაღებად უნდა მიმართოთ სს ,,ლიბერთი ბანკს", სადაც გაგიწევენ შესაბამის მომსახურებას.

**პენსიონერი ვალდებულია:**

* აცნობოს სოციალური მომსახურების სააგენტოს იმ გარემოების დადგომის შესახებ, რომელსაც თან სდევს პენსიის გაცემის შეწყვეტა, ამ გარემოების წარმოშობიდან არაუგვიანეს 15 დღისა,
* შეასრულოს საქართველოს კანონმდებლობით გათვალისწინებული სხვა მოვალეობები.

**სიღარიბეში მცხოვრები ხანდაზმულისთვის, პენსიასთან ერთად, საარსებო წყაროს წარმოადგენს სიღარიბეში მცხოვრებ მოქალაქეთათვის განკუთვნილი ფულადი დახმარება -საარსებო შემწეობა.** საარსებო შემწეობის დანიშვნა და მისი ოდენობა დამოკიდებულია კონკრეტული ოჯახის სოციალურ-ეკონომიკური მდგომარეობის შეფასებაზე. თუ სახელმწიფოს მიერ შეფასებული ოჯახის (შინამეურნეობის) მდგომარეობა განსაზღვრულ დონეზე (65,000 სარეიტინგო ქულა) ნაკლებია, მაშინ მას ენიშნება საარსებო შემწეობა შემდეგი პრინციპით:ოჯახებს 30,001-მდე სარეიტინგო ქულით - 60 ლარი ოჯახის ყოველ წევრზე, ოჯახებს 30,000-დან 57,000-მდე ქულით - 50 ლარი ოჯახის ყოველ წევრზე, ოჯახებს 57,001-დან 60,000-მდე ქულით - 40 ლარი ოჯახის ყოველ წევრზე, ოჯახებს 60,001-დან 65,000-მდე ქულით - 30 ლარი ოჯახის ყოველ წევრზე).

**გარდა აღნიშნულისა, მაღალმთიან დასახლებაში მცხოვრებ ხანდაზმულებზე ვრცელდება შემდეგი შეღავათები: პენსიაზე ყოველთვიური დანამატი, სოციალურ პაკეტზე დანამატი, კომუნალური სუბსიდია.**

* კერძოდ, მაღალმთიან დასახლებაში მუდმივად მცხოვრებ ხანდაზმულებზე ვრცელდება სპეციალური პროგრამა მაღალმთიანი რეგიონების მოსახლეობისათვის. მაღალმთიანი რეგიონების განვითარების შესახებ საქართველოს კანონის თანახმად (რომელიც მიღებულ იქნა 16.07.2015), მაღალმთიან დასახლებაში მუდმივად მცხოვრები პირებს ენიშნებათ:
* • ყოველთვიური დანამატი სახელმწიფო პენსიაზე არანაკლებ პენსიის 20 პროცენტის ოდენობით;
* სოციალური პაკეტის მიმღებ მაღალმთიან დასახლებაში მუდმივად მცხოვრებ პირებს - ყოველთვიური დანამატი მათთვის გათვალისწინებული სოციალური პაკეტის 20 პროცენტის ოდენობით;
* აბონენტის (საყოფაცხოვრებო მომხმარებლის) მიერ მაღალმთიან დასახლებაში მოხმარებული ელექტროენერგიის ყოველთვიური საფასურის 50 პროცენტის ანაზღაურება, მაგრამ არაუმეტეს მოხმარებული 100 კვტ.სთ ელექტროენერგიის საფასურისა.

იმ შემთხვევაში, თუკი ხანდაზმული მიეკუთვნება გარკვეულსოციალურ კატეგორიას, მაშინ შესაძლებელია, საყოფაცხოვრებო-კომუნალური საჭიროებების უზრუნველსაყოფად მას დაენიშნოს ყოველთვიური ფულადი სახის გასაცემელი - **საყოფაცხოვრება სუბსიდია.**

***ხშირად დასმული კითხვები საყოფაცხოვრებო სუბსიდიის დანიშვნის შესახებ:***

* **ვის ენიშნება საყოფაცხოვრებო სუბსიდია?**

საყოფაცხოვრებო სუბსიდია ენიშნებათ პირებს იმ შემთხვევაში, თუ საყოფაცხოვრებო სუბსიდიის დანიშვნის მომენტისათვის ისინი სოციალური მომსახურების სააგენტოში აღრიცხულნი იქნებიან სახელმწიფო პენსიის მიმღებად.

საყოფაცხოვრებო სუბსიდიის მიღების უფლება აქვთ ქვემოთ ჩამოთვლილ კატეგორიას მიკუთვნებულ პირებს, ყოველთვიურად შემდეგი ოდენობით:

* მეორე მსოფლიო ომის, სხვა სახელმწიფოთა ტერიტორიაზე საბრძოლო მოქმედებისა და საქართველოს ტერიტორიული მთლიანობისათვის, თავისუფლებისა და დამოუკიდებლობისათვის საბრძოლო მოქმედების შედეგად მიღებული შეზღუდული შესაძლებლობების მქონე პირებს - 44 ლარის ოდენობით;
* მეორე მსოფლიო ომის მონაწილეებს - 44 ლარის ოდენობით;
* საქართველოს ტერიტორიული მთლიანობისა და დამოუკიდებლობისათვის საბრძოლო მოქმედებებში დაღუპულთა შვილებს 18 წლის ასაკამდე, ბავშვობიდან შეზღუდული შესაძლებლობის სტატუსის მქონე შვილებს, ასაკის მიუხედავად, აგრეთვე მეუღლეს, რომელიც შემდეგ აღარ დაქორწინებულა და შრომისუუნარო მშობლებს (თითოეულ ოჯახს) - 44 ლარის ოდენობით;
* მეორე მსოფლიო ომის მონაწილეებთან გათანაბრებულ პირებს - 22 ლარის ოდენობით;
* სხვა სახელმწიფოთა ტერიტორიაზე საბრძოლო მოქმედებისა და საქართველოს ტერიტორიული მთლიანობისათვის, თავისუფლებისა და დამოუკიდებლობისათვის საბრძოლო მოქმედების მონაწილეებს - 22 ლარის ოდენობით;
* მეორე მსოფლიო ომის, სხვა სახელმწიფოთა ტერიტორიაზე საბრძოლო მოქმედებების დროს ან შემდგომ პერიოდში დაღუპული (უგზო-უკვლოდ დაკარგული, გარდაცვლილი), აგრეთვე ტერიტორიული მთლიანობისათვის, თავისუფლებისა და დამოუკიდებლობისათვის საბრძოლო მოქმედების შემდგომ პერიოდში დაღუპული (უგზო-უკვლოდ დაკარგული, გარდაცვლილი) მეომრების ოჯახების შვილებს 18 წლის ასაკამდე, ბავშვობიდან შეზღუდული შესაძლებლობის სტატუსის მქონე შვილებს ასაკის მიუხედავად, მეუღლეს, რომელიც შემდეგ აღარ დაქორწინებულა და შრომისუუნარო მშობლებს (თითოეულ ოჯახს) - 22 ლარის ოდენობით;
* სამხედრო ძალების ვეტერანებს მოხუცებულობის გამო საპენსიო ასაკის მიღწევისას - 22 ლარის ოდენობით;
* ჩერნობილში ბირთვულ ობიექტებზე ავარიული სიტუაციების შედეგების ლიკვიდაციისას დაინვალიდებულ პირებს - 7 ლარის ოდენობით;
* ჩერნობილში ბირთვულ ობიექტებზე ავარიული სიტუაციების შედეგების ლიკვიდაციის მონაწილეებს - 7 ლარის ოდენობით;
* ჩერნობილის ატომურ ელექტროსადგურზე ავარიის შედეგად მარჩენლის დაკარგვისათვის პენსიის მიმღებ ოჯახებს - 7 ლარის ოდენობით;
* პოლიტიკური რეპრესიების მსხვერპლად აღიარებულ პირებსა და მათი ოჯახების შრომისუუნარო წევრებს - 7 ლარის ოდენობით;
* ქ. თბილისში, 1989 წლის 9 აპრილს, საქართველოს დამოუკიდებლობის მოთხოვნით გამართული მშვიდობიანი აქციის დარბევის შედეგად შეზღუდული შესაძლებლობების მქონე პირებს - 44 ლარის ოდენობით;
* ქ. თბილისში, 1989 წლის 9 აპრილს, საქართველოს დამოუკიდებლობის მოთხოვნით გამართული მშვიდობიანი აქციის დარბევის შედეგად დაღუპულთა შრომისუუნარო მშობლებს, შრომისუუნარო მეუღლეს, რომელიც შემდეგ აღარ დაქორწინებულა, არასრულწლოვან შვილს ან/და ნაშვილებს - 44 ლარის ოდენობით;
* ქ. თბილისში, 1989 წლის 9 აპრილს, საქართველოს დამოუკიდებლობის მოთხოვნით გამართული მშვიდობიანი აქციის დარბევის დროს დაზარალებულ პირებს - 22 ლარის ოდენობით.
* **ვის უნდა მიმართოთ საყოფაცხოვრებო სუბსიდიის დასანიშნად და რა დოკუმენტებია საჭირო?**

პირმა საყოფაცხოვრებო სუბსიდიის დასანიშნად უნდა მიმართოს სოციალური მომსახურების სააგენტოს ნებისმიერ ტერიტორიულ ერთეულს და წარადგინოს შემდეგი დოკუმენტები:

* საქართველოს მოქალაქის პირადობის დამადასტურებელი დოკუმენტი;
* შესაბამისი სტატუსის დამადასტურებელი დოკუმენტი.

საყოფაცხოვრებო სუბსიდიის დანიშვნა განხორციელდება პირის მიერ განცხადებისა და საჭირო დოკუმენტის სააგენტოში შეტანის მომდევნო თვის პირველი რიცხვიდან.

რაც შეეხება არაფულად სარგებლებს, ცენტრალურ დონეზე, ჯანდაცვის სამინისტროს მიერ ფინანსდება ხანდაზმულთა მცირე ზომის საცხოვრისები - ე. წ. სათემო ორგანიზაციები, სადაც ხდება ხანდაზმულთა კვება, მოვლა და აუცილებელი საჭიროებებით უზრუნველყოფა. მომსახურებას ახორციელებენ სამინისტროში რეგისტრირებული სხვადასხვა ორგანიზაციები, რომლებიც ვალდებული არიან დაიცვან სპეციალური სახელმწიფო სტანდარტი და პროგრამის მოთხოვნები. დაფინანსება შეადგენს 20 ლარს დღეში ყოველ ბენეფიციარზე.

სასურველ დაწესებულებაში მოთავსების მიზნით, მსურველმა განცხადებით უნდა მიმართოს ,,[სახელმწიფო ზრუნვისა და ტრეფიკინგის მსხვერპლთა, დაზარალებულთა დახმარების სააგენტო](http://atipfund.gov.ge/geo)ს“ ან დაუკავშირდეს სოციალურ მუშაკს საცხოვრებელი ადგილის მიხედვით.   
სოციალური მუშაობის შესახებ საქართველოს კანონის მიხედვით, სოციალური მუშაკის ფუნქციებში შედის „ხანდაზმულისა და შეზღუდული შესაძლებლობის მქონე პირისთვის დღის ცენტრისა და გრძელვადიანი თავშესაფრის, შესაბამისი სოციალური, სამედიცინო, შეღავათიანი მომსახურებების თაობაზე ინფორმაციის მიწოდება და მათში ჩართვის ხელშეწყობა“.

**დაწესებულებების სია:**

|  |  |  |
| --- | --- | --- |
| **მომსახურების მიმწოდებელი ორგანიზაცია** | **ქალაქი/მუნიციპალიტეტი** | **მომსახურების გაწევის მისამართი** |
| ა(ა)იპ "ახალგაზრდა პედაგოგთა კავშირი" | ოზურგეთი | სოფ. ანასეული, მეცნიერების ქ.16 |
| ა(ა)იპ "უზრუნველი სიბერე" | სიღნაღი | სოფ. ბოდბისხევი |
| ა(ა)იპ მოხუცებულთა და შშმ პირთა პანსიონატი "ჩემი ოჯახი" | თბილისი | გლდანის მე-2 მასივის ტერიტორია |
| ა(ა)იპ "ხანდაზმულთა სავანე ბეთელი" | წნორი | აღმაშენებლის ქ. #65 |
| ა(ა)იპ ,,ბასილიადა" | თბილისი | თ. უშაკოვის ქ. #1ა |
| ა(ა)იპ ,,უფლის შეწევნით" | ქარელი | რუსთაველის ქ. #4 |
| ა(ა)იპ ,, საქვემოქმედო ფონდი ,,ბარბარე XXI'' | თბილისი | სოფ. გლდანი |
| ა(ა)იპ ,,არქიმედეს ხანდაზმულთა პანსიონატი'' | ლაგოდეხი | ჯანელიძის ქუჩა |
| ა(ა)იპ ,,კოლორიტი 1991'' | რუსთავი | შევჩენკოს ქ. #5 |
| ა(ა)იპ "სათნოების გზა" | თბილისი | ჯანელიძის ქ. #25ა |
| ა(ა)იპ "სახლი საზღვრებს გარეშე" | გორი | სოფ. ხურვალეთი |
| ა(ა)იპ ,,სოციალური უზრუნველყოფის ცენტრი ლიმენა'' | თელავი | 9 აპრილის ქ. #81 |
| შპს ,,მუხრანის სავანე'' | მცხეთა | სოფელი მუხრანი |
| ა(ა)იპ ,,სალბუნი'' | ქარელი | ვარძელაშვილის ქ. #76 |
| ,,გრემის მოხუცთა თავშესაფარი'' | ყვარელი | სოფ. გრემი |

ზემოაღნიშნულ სათემო ორგანიზაციებთან ერთად, ფუნქციონირებს სახელმწიფოს მიერ ადმინისტრირებული და დაფინანსებული ხანდაზმულთა ორი უფრო დიდი ზომის პანსიონატი – ,,[სახელმწიფო ზრუნვისა და ტრეფიკინგის მსხვერპლთა, დაზარალებულთა დახმარების სააგენტო](http://atipfund.gov.ge/geo)ს“ ფილიალები თბილისსა და ქუთაისში. ეს პანსიონატები ხანდაზმულებს უზრუნველყოფენ კვებით, სამედიცინო და ფსიქო-სოციალური რეაბილიტაციის მომსახურებით. არსებული მონაცემებით, აღნიშნულ პანსიონატებში მოთავსებულია 150-მდე პირი.

გარდა ამისა, ,,დამხმარე საშუალებებით უზრუნველყოფის სახელმწიფო ქვეპროგრამის“ ფარგლებში, ხანდაზმულებს შეუძლიათ მიიღონ საჭირო დამხმარე საშუალებები, როგორიცაა ორთოპედიული პროთეზები, სმენის აპარატები, ყავარჯნები, ხელჯოხები, სავარძელ-ეტლები, გადასაადგილებელი ჩარჩოები. ამ შემთხვევაშიც, მსურველმა განცხადებით უნდა მიმართოს ,,[სახელმწიფო ზრუნვისა და ტრეფიკინგის მსხვერპლთა, დაზარალებულთა დახმარების სააგენტო](http://atipfund.gov.ge/geo)ს“ და თან დაურთოს სამედიცინო ფორმა N100, სადაც აღნიშნული იქნება შესაბამისი დამხმარე საშუალების საჭიროება.

ამასთან, საქართველოს ცალკეული მუნიციპალიტეტების დონეზე ხორციელდება შინმოვლის მომსახურების თანადაფინანსება, რომლის ძირითადი ბენეფიციარები არიან სოციალურად დაუცველი ოჯახების მონაცემთა ერთიან ბაზაში 200 001-ზე ნაკლები სარეიტინგო ქულის მქონე ხანდაზმულები, რომლებსაც, ამავე დროს, სპეციალური - „ბართელის“ ფიზიკური უძლურების შეფასების კითხვარის მიხედვით შეფასების ინდექსი აქვთ არაუმეტეს 95 ერთეულისა. მომსახურება ითვალისწინებს მოსარგებლეთა ჯანმრთელობის მდგომარეობის მართვის, პერსონალური მოვლის, ყოველდღიურ საქმიანობაში დახმარების, მისი და მისი გარემოცვის ფსიქოსოციალური დახმარების გზით, კომპლექსური მოვლის განხორციელებას, ინდივიდუალური გეგმის შესაბამისად, მრავალდარგობრივი გუნდის მიერ.

ასევე, ფუნქციონირებს შშმ სტატუსის მქონე ხანდაზმულთა დღის ცენტრი, თუმცა, აღსანიშნავია, რომ შესაბამისი სახელმწიფო პროგრამის სამიზნე ჯგუფი არ არიან ხანდაზმულები, არამედ შშმ პირები. შესაბამისად, ის არ შეიძლება განვიხილოთ ხანდაზმულთა სპეციალიზებულ სერვისად, რადგან ბენეფიციარები შეიძლება იყვნენ მხოლოდ შშმ სტატუსის მქონე ხანდაზმულები. ასეთი დღის ცენტრი ფუნქციონირებს საქართველოში, ქ.თბილისში, სადაც შშმ ხანდაზმულები უზრუნველყოფილი არიან კვებით, დღის განმავლობაში მოვლითა და სოციალიზაციის შესაძლებლობებით.

ომის მონაწილე ხანდაზმულებს შესაძლებლობა აქვთ ისარგებლონ ომის მონაწილეთა რეაბილიტაციის ხელშეწყობის ქვეპროგრამით, რომელიც ითვალისწინებს სამკურნალო-პროფილაქტიკური და სარეაბილიტაციო მომსახურებების გაწევას. ღონისძიებები მოიცავს: ექიმ-სპეციალისტ(-ებ)თან კონსულტაციას, ფიზიოთერაპიული და ლაბორატორიულ-ინსტრუმენტული კვლევების ჩატარებას, ბალნეოლოგიური პროცედურების ჩატარებას, სამკურნალო ფიზკულტურისა და მანუალური თერაპიის პროცედურების ჩატარებას.

სმენის პრობლემების მქონე ხანდაზმულებს შეუძლიათ ისარგებლონ ყრუთა კომუნიკაციის ხელშეწყობის პროგრამით, კერძოდ, სურდოთარჯიმნის მომსახურებით.

**თბილისის მერიის სოციალური პროგრამები**

1. **კომუნალური სუბსიდირება** - გაიცემა ოჯახზე. ხანდაზმულებს შეუძლიათ ისარგებლონ პროგრამით. ითვალისწინებს სოციალურად დაუცველი ოჯახებისთვის (<200,000) იანვარში, თებერვალში, მარტში, ნოემბერსა და დეკემბერში დარიცხული ელექტროენერგიის, დასუფთავებისა და წყლის გადასახადის სუბსიდირებას ფაქტობრივი ხარჯისა და ოჯახის სულადობის მიხედვით, 70,000-მდე სარეიტინგო ქულის შემთხვევაში - თვეში არაუმეტეს 106 ლარი, 200,000-მდე სარეიტინგო ქულის შემთხვევაში - თვეში არაუმეტეს 20 ლარი.
2. **სოციალურად დაუცველი მრავალშვილიანი ოჯახებისთვის 18 წლამდე ასაკის თითოეულ ბავშვზე ყოველთვიური დახმარება** - გაიცემა ოჯახზე. ითვალისწინებს სოციალურად დაუცველი ოჯახისთვის, 70,000 ნაკლები ქულით და 18 წლამდე ასაკის 3 და მეტი ბავშვით, თითოეული ბავშვისთვის თვეში 50 ლარის გაცემას.
3. **100 წელს მიღწეულ მოქალაქეთათვის ერთჯერადი დახმარება** - ითვალისწინებს წელიწადში 1,000 ლარის გაცემას.
4. **სამედიცინო და სხვა სოციალური საჭიროებების დახმარების ღონისძიებები**- ხანდაზმულებს შეუძლიათ ისარგებლონ პროგრამით. ითვალისწინებს უმწეო და გაჭირვებულ მდგომარეობაში მყოფი მოქალაქეების იმ სამედიცინო და სხვა სერვისების მომსახურების დაფინანსებას, რომელთა თანაგადახდის მოცულობა ბენეფიციარის მხრიდან აღემატება 1,000 ლარს. დაფინანსების ოდენობა დამოკიდებულია პირის კატეგორიაზე პრიორიტეტების ჯგუფში, ასევე, მის სოციალურ-ეკონომიკურ და ჯანმრთელობის მდგომარეობაზე.
5. **ომის ვეტერანთა დახმარება -** ქვეპროგრამა ითვალისწინებს 9 მაისის დღესასწაულთან დაკავშირებით ერთჯერადი ფინანსური დახმარების გაწევას, მეორე მსოფლიო ომის მონაწილეთათვის 600 ლარის, ხოლო ამ ომში მარჩენალდაკარგულებისთვის 300 ლარის ოდენობით.
6. **თბილისის მუნიციპალური თავშესაფრის მოვლა-პატრონობა** - პროგრამა ითვალისწინებს მიუსაფარ პირთა თავშესაფრით, პირველადი სამედიცინო მომსახურებით და საჭიროებებით, მათ შორის, საკვებითა და ტანსაცმლით უზრუნველყოფას.
7. **სოციალურად დაუცველი მკვეთრად შეზღუდული შესაძლებლობების მქონე უსინათლო პირების დახმარება** - ითვალისწინებს აღნიშნული კატეგორიის და 150,000 ქულაზე ნაკლების მქონე პირების ფინანსურ დახმარებას წელიწადში 900 ლარის ოდენობით.
8. **შინმოვლის თანადაფინანსება** - ითვალისწინებს სოციალურად დაუცველი ოჯახების მონაცემთა ერთიან ბაზაში 200,001-ზე ნაკლები სარეიტინგო ქულით რეგისტრირებული პირების შინმოვლის მომსახურებით უზრუნველყოფას. მოიცავს მოსარგებლეთა ჯანმრთელობის მდგომარეობის მართვის, პერსონალური მოვლის, ყოველდღიურ საქმიანობაში დახმარების, მისი და მისი გარემოცვის ფსიქოსოციალური დახმარების გზით კომპლექსური მოვლის განხორციელებას მრავალდარგობრივი გუნდის მიერ.

**ცენტრალური და თბილისის მერიის სოციალური პროგრამების ცხრილი:**

|  |  |  |  |  |
| --- | --- | --- | --- | --- |
| **სოციალური დაცვის სახელმწიფო პროგრამები** | | | | |
| # | პროგრამა/ქვეპროგრამა | ხანდაზმულები - (ერთ-ერთი) მიზნობრივი ჯგუფი | ვრცელდება ხანდაზმულებზეც | შენიშვნა |
|  | ომის მონაწილეთა რეაბილიტაციის ხელშეწყობის ქვეპროგრამა |  | X |  |
|  | დღის ცენტრებში მომსახურებით უზრუნველყოფის ქვეპროგრამა |  | X |  |
|  | დამხმარე საშუალებებით უზრუნველყოფის ქვეპროგრამა | X |  |  |
|  | ყრუთა კომუნიკაციის ხელშეწყობის ქვეპროგრამა |  | X |  |
|  | სათემო ორგანიზაციებში მომსახურებით უზრუნველყოფის ქვეპროგრამა | X |  |  |

|  |  |  |  |  |
| --- | --- | --- | --- | --- |
| **სახელმწიფო გასაცემლები** | | | | |
| # | პროგრამა/ქვეპროგრამა | ხანდაზმულები (ერთ-ერთი) მიზნობრივი ჯგუფი | ვრცელდება ხანდაზმულებზეც | შენიშვნა |
|  | სახელმწიფო პენსია | X |  |  |
|  | სახელმწიფო კომპენსაცია |  | X |  |
|  | საყოფაცხოვრებო სუბსიდია | X |  |  |
|  | ფულადი სოციალური დახმარება (საარსებო შემწეობა) |  | X | ენიშნება ოჯახს |
|  | სოციალური პაკეტი | X |  |  |
|  | | | | |
| **თბილისის მერიის სოციალური დაცვის პროგრამები** | | | | |
| # | პროგრამა/ქვეპროგრამა | ხანდაზმულები - (ერთ-ერთი) მიზნობრივი ჯგუფი | ვრცელდება ხანდაზმულებზეც | შენიშვნა |
|  | კომუნალური სუბსიდირება |  | X |  |
|  | 100 წელს მიღწეულ მოქალაქეთათვის ერთჯერადიდახმარება | X |  |  |
|  | სამედიცინო და სხვა სოციალური საჭიროებების დახმარების ღონისძიებები |  | X |  |
|  | ომის ვეტერანთა დახმარება |  | X |  |
|  | მარტოხელა ხანდაზმულთა დღის ცენტრის ხელშეწყობა | X |  | კომუნალური დაფინანსება თვეში არაუმეტეს 700 ლარით |
|  | თბილისის მუნიციპალური თავშესაფრის მოვლა-პატრონობა |  | X |  |
|  | სოციალურად დაუცველი მკვეთრად შეზღუდული შესაძლებლობების მქონე უსინათლო პირების დახმარება |  | X |  |
|  | შინმოვლის თანადაფინანსება |  | X | თანადაფინანსება 10-15%-ით |